
BIROUL DRUMURI, PODURI SI PARCAJE

Nr. SC2020 – 

RAPORT DE SPECIALITATE

privind aprobarea Studiului de Fezabilitate aferent obiectivului de investiţie 
,,Modernizare străzi zona Alexandru Xenopol-Banul Severinului- Adam Mickiewics”


Având în vedere Referatul de aprobare a proiectului de hotărâre al Primarului Municipiului Timișoara privind aprobarea Studiului de Fezabilitate aferent obiectivului de investiţie ,,Modernizare străzi zona Alexandru Xenopol-Banul Severinului-Adam Mickiewics”, prin care se propune realizarea investiției și aprobarea devizului general aferent investiției în valoare de 5.011.663,34 lei. (TVA inclus),
Facem următoarele precizări:

Direcţia Drumuri Poduri Parcaje Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2020 realizarea obiectivul de investiţii ,,Modernizare străzi zona Alexandru Xenopol-Banul Severinului- Adam Mickiewics”. 

Zona propusă a fi amenajată este situată în partea de vest a municipiul Timişoara.  În situația actuală străzile au o structură rutieră de drum, cu două benzi de circulație (o bandă pe sens ).

Nu există o delimitare a trotuarelor, partea carosabilă nefiind la același nivel pe întreaga lățime între fronturile clădite, iar în situația unor ploi străzile sunt circulabile în condiții dificile. 
Pe aceste străzi au fost executate lucrări de întreținere prin stabilizare pentru asigurarea viabilității și desfășurării traficului în condiții de siguranță și confort, care în prezent au un sistem rutier necorespunzător, incapabil să suporte chiar traficul ușor cu autoturisme. 
Întreţinerea permanentă a drumurilor constituie factorul primordial al menţinerii acestora într-o stare de viabilitate corespunzătoare cerinţelor traficului. Activităţile de prevenire şi remediere ale defecţiunilor, calitatea lucrărilor executate în acest sens, determină în mare măsura starea tehnică a drumurilor.
Investiţia care face obiectul acestui studiu de fezabilitate are ca obiectiv general: modernizarea părții carosabile, amenajarea trotuarelor, piste de biciclete, acceselor la proprietăți și a spațiilor verzi, acolo unde situația în teren permite.
Studiul de Fezabilitate pentru obiectivul ,,Modernizare străzi zona Alexandru Xenopol-Banul Severinului- Adam Mickiewics” a fost întocmit de ASSISTENT HB S.R.L– Timișoara în baza contractului de prestări de servicii nr. 184/18.12.2017. 

În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Modernizare străzi zona Alexandru Xenopol-Banul Severinului-Adam Mickiewics”este estimată, conform devizului general al investiţiei, la 5.011.663,34  lei. (TVA inclusiv).
Durata pentru execuţia lucrărilor proiectate este estimată la 8 luni.
Sursa de finanţare: Bugetul local capitolul Cap 84.02.03.03. Străzi

Ținând cont de prevederile:

- O.G. nr.43/1997 privind regimul drumurilor, republicat și Ordinul nr.49/27.01.1998 pentru aprobarea Normelor tehnice privind proiectarea și realizarea străzilor în localitățile urbane, cap.3, pct. 3.8: “Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a Guvernului, la propunerea Regiei Autonome "Administraţia Națională a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene”  și
Având în vedere prevederile legale, apreciem că Proiectul de hotărâre privind aprobarea Studiului de Fezabilitate pentru obiectivul de investiții ,,Modernizare străzi zona Alexandru Xenopol-Banul Severinului- Adam Mickiewics” îndeplineşte condițiile pentru a fi supus dezbaterii și aprobării plenului consiliului local. 

